《和丹岩以青溪至有作》
宋代·卫宗武

故人未到欠诗催，才到九山云为开。
野鹤正思寻老伴，盟鸥亦为喜朋来。
免教北陇惭空帐，消得南山咏有台。
梅信已传花信动，直须领客待春回。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。